يعنى خطواط الزواج الشرعى بتكون ازاى لو حد جه اتقدملى اقعد معاه كام مره ؟ قراية الفاتحه هل بدعه ؟ خطوبه ام كتب كتاب ؟ عاوزه اعرف لو حد اتقدملى ازاى يتم الارتباط بخطواطه الصحيحه شرعا
بيتقدم عادي، بتقابليه وتقعدي معاه، ممكن مرة، لو حصل قبول مبدأي، اقعدوا كمان اتنين وثلاثة، لحد أربع مرات مفيش مشكلة. بتتفقوا على القبول لو حصل، قراءة الفاتحة مش ثابتة، وبعض العلماء يرى بدعيتها، لكني لا أشدد فيها إن كان هناك حرج في تركها. الدبلة مفيهاش مشكلة، والذهب حرام على الرجل فقط. تأخذوا قرار الخطوبة، يستحسن ما تقلش عن ستة أشهر، وما تزيدش عن سنتين، خلال السنتين ممكن تكتبوا الكتاب، ما أنصحش بكتب الكتاب قبل ستة أشهر يكون فيهم تواصل للتعارف مرتين أسبوعيا، في التليفون أو يزوركم في البيت، لو منتقبة ما يشوفش وشك بعد الأربع مرات إلا لو مدة الخطوبة طولت ونسي شكلك. قبل كتب الكتاب لا يحل بينكما إلا الكلام العام اللي لفهم الشخصية والطباع والتفضيلات ومحاولة استشفاف إمكانية التعايش من عدمها. بعد كتب الكتاب بتاخدي راحتك أكثر في اللبس والتلامس، لو حصل أشياء عاطفية مفيش مشكلة طالما في حدود لبس وتقبيل، لو الجماع عشان نوصل له بنعمل عشر مرحل، آخركم المرحلة الرابعة. ما تروحيش معاه أي مكان مقفول تكونوا فيه لوحدكم. الشبكة مهرك، مش هدية، يعني لو انفصلتم قبل كتب الكتاب فهي من حقه، لو انفصلتم بعد كتب الكتاب وقبل الدخلة ليكي نصها. القايمة مش حرام بس يتكتب فيها بس الحاجات اللي تم شراءها بالفعل مش زيادة عليها. اللي انت اشترتيه بس ولا اللي هو اشتراه كمان؟ حسب اتفاقكم مع بعض، لو وافق يكتب في القايمة كله مفيش مشكلة، المهم مفيش حاجة تتكتب وهي مش هتكون موجودة في شقتكم. الذهب لو اتكتب في القايمة لا يجوز مطالبته به إلا لو هو كان خده منك. قبل ثلاث سنين واطمئنان تام للشخص= ما تفرطيش في ذهبك لحد. ما تبنيش قرارك على إن العيب اللي فيه هيروح، ممكن يروح ممكن لأ، بالتالي القرار بتاخديه بالصورة دي: لو العيب فضل عنده هقدر أتعايش مع العيب ده ولا لأ؟ شوفي حلقات الزواج بتاعتي اللي على قناة منهجي.